púnarnāvadrāsyanbhávati tádvācayati púnarmánaḥ púnarā́yurma ā́ganpúnaḥ prāṇaḥ púnarātmā́ ma ā́ganpúnaścákṣuḥ púnaḥ śrótram ma ā́ganníti sárve ha vā́ ete svápató 'pakrāmanti prāṇá eva na taírevaìtátsuptvā púnaḥ sáṃgachate tásmādāha púnarmánaḥ púnarā́yurma ā́ganpúnaḥ prāṇaḥ púnarātmā́ ma ā́ganpúnaścákṣuḥ púnaḥ śrótram ma ā́gan vaiśvānaro ádabdhastanūpā́ agnírnaḥ pātu duritā́davadyādíti tadyádevā́tra svápnena vā yéna vā mithyā́karma tásmānnaḥ sárvasmādagnírgopāyatvítyevaìtádāha tásmādāha vaiśvānaro ádabdhastanūpā́ agnírnaḥ pātu duritā́davadyādíti